Diari Oficial de la Generalitat Valenciana


Sumari del DOGV 7724, del 19-02-2016 (2016/1118)

RESOLUCIÓ d'11 de febrer de 2016, de la directora general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a les mensualitats pendents de 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7724

Data del DOGV
:   19-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1118


Data del document
:   11-02-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de febrer de 2016, de la directora general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a les mensualitats pendents de 2015. [2016/1118]  
El Reial Decret 196/2010, de 26 de febrer, modificat pel Reial Decret 1783/2011, de 16 de desembre, estableix mesures per a facilitar la reinserció laboral així com l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001.  
De conformitat amb la disposició addicional primera del Reial Decret 196/2010, de 26 de febrer, la gestió d'aquestes ajudes es realitzarà d'acord amb el que s'estableix en aquest i en les normes de procediment que dicten les comunitats autònomes per a la seua execució en funció de la seua pròpia organització. Respecte d'això, l'adaptació del Reial Decret a l'àmbit de la Generalitat es va realitzar per mitjà de l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, modificada per l'Orde 12/2011, de 20 de setembre, de la Conselleria d'Educació, Formació i Ocupació, i per l'Orde 30/2014, de 5 de setembre, de la Conselleria d'Economia, Indústria, Turisme i Ocupació.  
  
De conformitat amb allò que disposa l'article 3 del Reial Decret 196/2010, el finançament de les mesures regulades en aquest s'efectua amb càrrec a la dotació pressupostària consignada per a això en el pressupost del Servei Públic d'Ocupació Estatal, la gestió del qual correspon a les comunitats autònomes amb competències en matèria de gestió de les polítiques actives d'ocupació.  
Per resolució de 18 de novembre de 2015, de la directora general del Servei Públic d'Ocupació estatal es va fer efectiu a la Comunitat Valenciana el lliurament de fons destinats a finançar les ajudes pendents de l'anualitat 2014 i de l'anualitat 2015.  
Mitjançant la Resolució d'11 de desembre de 2015 de la directora general del Servei Valencià d'Ocupació i Formació (DOCV 16.12.2015), es va donar publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a 2015 i a anys anteriors que hagueren quedat pendents. Amb càrrec a aquesta, es van concedir les ajudes addicionals corresponents als mesos de gener a octubre de 2015 i les ajudes especials corresponents als mesos de gener a novembre de 2015. Respecte d'això, hi ha un saldo romanent dels fons transferits pel Servei Públic d'Ocupació Estatal que permet atendre les mensualitats pendents de 2015.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Únic. Finançament  
Donar publicitat a la dotació pressupostària per a finançar les ajudes pendents de l'anualitat 2015 destinades als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol, de 2001, amb les bases reguladores establertes en el Reial Decret 196/2010, de 26 de febrer (publicades en el BOE número 51 de 27.02.2010) i van ser modificades pel Reial Decret 1783/2011, de 16 de desembre (BOE 303, 17.12.2011). A fi de concretar en l'àmbit competencial de la Comunitat Valenciana la referida normativa estatal per a la seua adaptació a les peculiaritats organitzatives de la Generalitat i determinar la forma i els terminis de la presentació de sol·licituds (tal com estableix el Reial Decret 196/2010), es va dictar l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001 (DOCV 6435, 11.01.2011) i després modificada per l'Ordre 12/2011, de 20 de setembre, de la Conselleria d'Educació, Formació i Ocupació (publicada en el DOCV número 6621 de 03.10.2011) i per l'Ordre 30/2014, de 5 de setembre, de la Conselleria d'Economia, Indústria, Turisme i Ocupació (DOCV 7357, 10.09.2014).  
Aquestes ajudes es finançaran amb càrrec al capítol IV del subprograma 322.53, Plans especials de suport a l'ocupació en sectors productius, codi de línia S7731000, «Ajudes especials als treballadors de Sintel afectats per ERO», del pressupost per a 2016 del Servei Valencià d'Ocupació i Formació, per un import global màxim de 158.952,15 euros, fons finançats pel Servei Públic d'Ocupació Estatal.  
  
  
Contra aquest acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la seua publicació, davant del corresponent jutjat contenciós administratiu de la província de València, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o bé, potestativament, un recurs de reposició davant d'aquest mateix òrgan en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. I això sense perjudici que els interessats puguen interposar qualsevol altre recurs que estimen procedent.  
  
València, 11 de febrer de 2016.- La directora general: María José Mira Veintimilla.